تورکیه، آذربایجان، قازاخیستان و قیرغیزیستان بیرگه "تورک تیجارت و صنایع اتاقی" قوردو.
تورک شوراسی ترکیبینده تورک تیجارت و صنایع اتاقی‌نین قورولدوغونا دایر راضیلاشما قازاخیستانین پایتاختی نورسولطان-دا 12-جی آستانا ایقتیصادی فورومو چرچیوه‌سینده کئچیریلن تورک ایش فورومو ییغینجاغیندا ایمضالاندی.
تورک شوراسی‌نین صدری باگدات امیریئوین باشچیلیغیندا کئچیریلن ایمضا مراسیمینده قازاخیستانین باش ناظیری عسگر مامین، تورکیه اتاق لار و بورسالار بیرلیگی‌نین صدری رفات حیصارجیکلی اوغلو، قازاخیستان آتامکن میللی صاحیبکارلار اتاقی‌نین صدری آبیلای میرزامتوو، آذربایجان جمهوریتی صاحیبکارلار (ایشه گؤتورن‌لر) تشکیلات‌لاری میللی کنفدراسیونونون صدری ممد موسایئو ایله قیرغیزیستان تیجارت و صنایع اتاقی‌نین صدر معاوینی ایشتیراک ائدیب.
تورک تیجارت و صنایع اتاقی تورک شوراسینا عضو اؤلکه‌لر آراسیندا اقتصادی علاقه‌لری، قارشی‌لیق‌لی تیجارتی آرتیرماغی مقصد گؤتوروب.
